./data/phi0914/phi00144/phi0914.phi00144.perseus-lat1.xml
Titus Livius (Livy)
multo iniquioribus animis a       castrensi consilio auditi sunt  itaque cum alii alii praecipites sine responso agendos castris, pronuntiavit post diem       quintum decimum se responsum daturum   interim,       ut appareret, quantum pacificantium Rhodiorum auctoritas valuisset, consultare       de ratione belli gerendi coepit   placebat quibusdam et maxime       minoribus natu per Elpei ripam munitionesque  vim facere: confertis et uno  facientibus resistere Macedonas non       posse, ex tot castellis aliquanto altioribus ac munitioribus, quae validis       praesidiis insedissent, priore anno deiectos         aliis placebat Octavium cum classe Thessalonicam petere et populatione maritumae       orae distringere copias regias, ut altero ab tergo se ostendente bello       circumactus ad interiorem partem regni tuendam nudare aliqua parte transitus       Elpei cogeretur   ipsi natura et operibus       inexsuperabilis ripa videbatur, et praeterquam quod tormenta ubique disposita       essent, missilibus etiam melius et certiore ictu hostis uti audierat   alio spectabat mens tota ducis; dimissoque consilio       Perrhaebos mercatores Coenum et Menophilum, notae iam sibi et fidei et       prudentiae homines, accersitos secreto percunctatur, quales ad Perrhaebiam       transitus sint   cum loca non iniqua esse dicerent,       praesidiis autem regiis obsideri, spem cepit, si nocte  inproviso valida manu adgressus necopinantis esset, deici praesidia       posse:  iacula enim et sagittas et cetera       missilia in tenebris, ubi, quid petatur, procul provideri nequeat, inutilia       esse; gladio comminus geri rem in permixta turba, quo miles Romanus vincat             his ducibus usurus, praetorem Octavium       accersitum exposito, quid pararet, Heraclium cum classe petere iubet et mille       hominibus decem dierum cocta cibaria habere         ipse P ScipionemNasicam , Q FabiumMaximum filium suum cum quinque milibus delectis       militum Heracleum mittit, velut classem conscensuros ad maritumam oram       interioris Macedoniae, quod in consilio agitatum erat, vastandam   secreto indicatum cibaria his       praeparata ad classem esse, ne quid eos moraretur  inde iussi duces itineris ita       dividere viam, ut quarta vigilia tertio die Pythoum  adoriri possent   ipse postero die, ut       detineret regem ab circumspectu rerum aliarum, prima luce medio in alveo cum       stationibus hostium proelium commisit, atque pugnatum utrimque est levi       armatura; nec gravioribus armis in tam inaequali alveo pugnari poterat             descensus ripae utriusque in alveum       trecentorum ferme passum erat; medium spatium torrentis alibi aliter cavati       paulo plus quam mille passus patebat   ibi in       medio spectantibus utrimque ex vallo castrorum hinc rege,           hinc consule cum suis legionibus pugnatum est   missilibus procul regia auxilia melius pugnabant;       comminus stabilior et tutior aut parma aut scuto Ligustino Romanus erat             meridie fere receptui cani suis consul       iussit  ita eo die diremptum proelium est haud paucis utrimque interfectis             sole orto postero die inritatis certamine       animis etiam acrius concursum est  sed Romani non ab iis tantum, cum quibus       contractum certamen erat, sed multo magis ab ea multitudine, quae disposita in       turribus stabat, omni genere missilium telorum ac saxis maxime volnerabantur             ubi propius ripam hostium  subissent, tormentis missa etiam ad ultimos perveniebant  multo pluribus       eo die amissis consul paulo serius recepit suos   tertio die proelio abstinuit, degressus ad imam partem castrorum,       veluti per devexum in mare bracchium transitum temptaturus   Perseus, quod in oculis erat